„Trădători au fost, trădători sunt încă!” (Iuliu Maniu) 

lată câteva mostre de declaraţii ale lui luliu Maniu în Camera de la Budapesta în anul 1905: „Suntem cu toată curăţenia sufletului 
fii credincioşi ai acestei tări! [...] Baza patriotismului nostru e că trecutul nostru e legat de această ţară întocmai ca și viitorul 
nostru... Susținerea Ungariei și în general a Monarhiei austro-ungare este o necesitate politică și internaţională, atât pentru 
români cât și pentru maghiari. Conştiinţa acestei necesități și sinceritatea sentimentelor este punctul de mânecare al activității 
noastre politice. [...] Știm că aici suntem în Ungaria și că țara aceasta din punct de vedere al dreptului public o recunoaştem ca 
Ungarie... Monarhia aceasta și Ungaria în cadrul acesta, are o menire mare. [...] Trecutul nostru e legat de tara aceasta întocmai 
ca și sentimentele noastre, aspiraţiunile noastre de viitor vrem să le realisăm aici, în Ungaria, cercând base sigure în tara aceasta 
pentru desvoltarea noastră culturală și economică'Ţ1]. 


La Alba lulia, în data de 6 mai 1928, luliu Maniu organizează adunarea și marșul asupra Bucureștiului, care trebuia să pornească 
de la Alba lulia pentru răsturnarea prin forță a guvernului liberal și aducerea dezertorului Carol 2 la cârma ţării. Ruşinoasa 
încercare a lui luliu Maniu şi a Partidului Naţional Ţărănesc de a da o lovitură de stat, pentru a lua mult râvnita putere, punând în 
joc chiar desprinderea Transilvaniei de România - la 10 ani de la Unirea cea Mare din 1918. Omul acesta „efeminat şi versatil”, 
cum l-a caracterizat lorga la un moment dat, n-a prea ştiut niciodată ce vrea. Primul său „act politic” după Unire a fost să nu 
voteze Constituţia din 1923. Din câte analize s-au făcut în jurul acestei atitudini, nu s-a găsit o alta mai plauzibilă decât aceea a lui 
Constantin C. Giurescu: „În primăvara lui 1923 s-a votat de către Parlament Constituţia cea nouă, înlocuind-o pe cea din 1866, 
luliu Maniu e contra şi n-o votează, deşi e constituţia statului unitar român... Când, după trecerea unei jumătăţi de secol, te întrebi 
care a fost rațiunea care l-a făcut să fie contra, nu găseşti decât una singură, de ordin personal: necazul sau dezamăgirea că 
această constituţie s-a înfăptuit sub guvernul Brătianu şi nu al lui. Din acelaşi motiv, Maniu a refuzat să participe şi la încoronarea 
regelui Ferdinand şi a reginei Maria, la 15 octombrie 1922, la Alba lulia, eveniment care consfințea acelaşi act istoric”. 


Dispariţia prematură a regelui Ferdinand şi a lui Ionel Brătianu, precum şi distanțarea reginei Maria de regentă l-au determinat pe 
liderul P.N.Ţ. să caute mijloace total nedemocratice pentru a lua puterea. În tot cursul anului 1927, el trimite emisari la Paris 
pentru a lua legătura cu prinţul Carol (devenit Carol Caraiman, după renunţarea la succesiune) şi a-i transmite voinţa lui Maniu de 
a sprijini reîntoarcerea sa în ţară ca rege. 


Planul comun stabilit între Carol şi Maniu era acela al ajungerii P.N.Ţ. la guvernare şi a declanşării unei campanii de presă favorabile revenirii fostului prinţ. Pentru că P.N.Ţ. 
nu avea fonduri, Maniu a apelat la serviciile lordului Rothermere, magnat al presei engleze, dar şi finanţator şi aprig luptător în campania de recunoaştere a alipirii 
Transilvaniei la România. Constatând că nu poate obţine venirea la guvernare pe căi legale, Maniu a declanşat o campanie de agitaţie politică împotriva guvernului liberal: 
mişcări de stradă, îndemn la nesupunere civică, la neplata impozitelor, la neprezentarea la încorporare etc. Printr-o înțelegere secretă cu Partidul Comunist Român (interzis 
de lege ca agentură sovietică şi ca susținător al dezlipirii Transilvaniei de România), P.N.Ţ. organizează,la 18 martie 1927, o manifestaţie la Bucureşti pentru a forța 
Regența. La această adunare, la care a participat 40.000 de persoane, lon Mihalache le-a spus participanţilor ţărănişti, socialişti şi comunişti: „Camarazi, n-aţi venit să 
ascultați discursuri, ci să luaţi o hotărâre şi să primiţi o comandă. Puneţi baioneta şi faceţi piramide. Înalta Regenţă să privească şi să înţeleagă că, dacă nu, va veni o a 
doua comandă: Năvăliţi!” 


Adunarea a votat o moţiune prin care se cerea Regenţei să cedeze puterea lui luliu Maniu! Guvernul a atras atenţia P.N.Ţ. că a depăşit marginile democrației şi ale libertăţii 
publice.  Nesatisfăcut de răspuns, P.N.Ţ. a hotărât retragerea deputaţilor şi senatorilor ţărănişti din Parlament şi instituirea lor într-un for politic propriu, precum şi 
organizarea unei adunări „naţionale” la Alba lulia în ziua de 22 aprilie 1928. 


Aşa numitul „for politic propriu” era de fapt o tentativă de constituire a unui parlament paralel cu cel al ţării, care se erija într-un Parlament al Transilvaniei! lorga va atrage 
atenţia că această „Adunare naţională a lor” va fi un adevărat parlament. Dându-şi seama că „Parlamentul lor” ia o întorsătură periculoasă, Maniu va vorbi despre un 
congres al partidului şi schimbă data la 6 mai 1928, anunțând că acolo şi atunci va avea loc un eveniment senzaţional care va forța Regența să-i acorde formarea 
guvernului. Era vorba de sincronizarea acțiunii P.N.Ţ. cu intrarea frauduloasă în ţară a lui Carol Caraiman şi proclamarea lui ca rege la Alba lulia, urmată de declanşarea 
unui Marş asupra Bucureştiului pentru urcarea pe tron a acestuia, la 10 mai! Guvernul a luat măsuri de supraveghere şi de contracarare a acestei tentative de lovitură de 
stat, precum şi de urmărire a mişcărilor lui Carol la Paris. Acesta acţiona şi el prin agenţi proprii pentru organizarea unei mişcări procarliste în armată şi printr-un anume 
lonescu (Mauriciu Leibovici, prieten al Elenei Lupescu) îşi asigură finanţarea deplasărilor. 


La 28 aprilie 1928, Carol Caraiman debarcă în Anglia, de unde urma să plece la Alba lulia la 6 mai. Între Carol şi lordul Rothermere (omul lui Maniu) a intervenit o înţelegere 
privind revizuirea condiţiilor în care Transilvania a revenit la România, în schimbul sprijinului pentru ocuparea tronului României. Concernul de presă al lordului englez a 
declanşat o campanie de presă în vederea revizuirii graniţelor Ungariei! In acest sens au fost tipărite în Ungaria 20.000 de manifeste conţinând proclamația pentru ţară a lui 
Carol! 


Să ne reamintim că în anii '80 ai secolului abia încheiat fostul rege Mihai | încercase şi el mişcări asemănătoare tot în Ungaria (Declaraţia de la Budapesta, 16 iunie 1989 - 
n.r.), având monedă de schimb tot Transilvania! Acţiuni regeşti şi... „patriotice”. 


La 10 ani de la Marea Unire şi la 8 ani de la semnarea Tratatului de la Trianon, Carol Caraiman şi luliu Maniu se situau pe poziţiile iredentismului maghiar. Faptul n-a fost 
trecut cu vederea şi peste timp, acţiunea lui Maniu va fi citată ca argument în discuţiile Dictatului de la Viena din 1940. În timpul negocierilor dintre Ungaria, Italia şi 
Germania s-a argumentat cu nemulțumirea şi nefericirea populaţiei Transilvaniei exprimată prin vocea Partidului Naţional Ţărănesc! 


Dar lucrurile nu s-au oprit aici, mârşăvia celor doi „patrioţi” continuând într-un mod jalnic pentru ei şi dureros pentru ţară. Complotul Carol-Maniu a fost depistat şi urmărit de 
serviciile româneşti de informaţii atât pe plan intern cât şi extern. Au fost trecute în stare de alarmă mai multe unităţi militare şi s-a constituit un comandament la Deva şi la 
Arad sub conducerea subsecretarului de stat în Ministerul de Interne, Gheorghe Tătărăscu. Pe plan extern, spionajul românesc la Paris a primit misiunea de a urmări 
mişcările aventurierului Carol Caraiman în Anglia. Au fost găsite manifestele tipărite în Ungaria. Un avion pregătit pentru zborul lui Carol la Alba lulia,în ziua de 6 mai, a fost 
descoperit pe aeroportul Corydon de lângă Londra. Ca urmare a intervenţiei statului român, lui Carol i s-a pus în vedere să părăsească Anglia în 48 de ore, prezenţa lui fiind 
indezirabilă din cauza faptului că a abuzat de ospitalitatea ce i s-a acordat. În această situaţie, jenantă pentru un om normal, Carol l-a informat pe Maniu că nu mai poate 
sosi la Alba lulia. 


Prinţul aventurier în care Maniu îşi pusese speranţa de a veni la guvernare, era la fel de versatil ca si liderul P.N.Ţ. După prima renuntare la drepturile dinastice din 1 august 
1919, când a dezertat din armată - în timp de război -, pentru a se căsători la Odesa cu Zizi Lambrino, el a fost numit,la 1 ianuarie 1924, inspector general al Aeronauticii în 
cadrul Ministerului de Război. În această calitate el a primit un credit destinat achiziţionării unui lot de 150 de avioane de recunoaştere şi 60 de avioane de vânătoare. În 
calitatea pe care o avea, Carol a orientat acţiunea spre firma britanică Siskin-Amstrong, care oferea avioane total necunoscute. Refuzul ofițerilor români specialişti de a nu 
achiziţiona avioane de la această firmă necunoscută, l-a înfuriat pe Carol, care s-a deplasat la fabrica din Conventry, stârnind un adevărat scandal, umilindu-i pe militarii 
români în fața englezilor. Lucrurile s-au complicat şi mai mult prin apariţia la faţa locului a prințului Paul de Grecia, înțeles cu Carol într-o afacere catastrofală pentru armata 
română, cum vom vedea în continuare. În fața unei încălcări grave a regulilor administrative, ataşatul militar al României în Anglia, nimeni altul decât colonelul lon 
Antonescu, este nevoit să intervină cu autoritatea-i bine cunoscută şi să oprească amestecul ilegal al celor doi prinți. (De atunci Carol al II-lea îi va purta o ură nedisimulată 
viitorului general şi conducător de stat) 


Prototipul avionului ales s-a dovedit inferior la toate caracteristicile, iar testele făcute de ofiţerii români au demonstrat că aparatele erau realizate de mântuială. Mai târziu s-a 
constatat că în spatele acestor afaceri oneroase şi periculoase pentru securitatea României se afla o firmă particulară ai căror patroni mascaţi erau prințul Carol de 
România şi prinţul Paul de Grecia! Plângându-se de „dictatura” liberalilor care nu-l lăsau să-şi facă de cap (Brătianu îi pusese în vedere Elenei Lupescu să părăsească țara) 
dar şi pentru că scandalul cu firma de avioane Amstrong izbucnise în presa europeană, Carol se hotărăşte să părăsească țara, păstrând relaţii strânse cu Maniu - şi el 
nemulţumit că nu poate veni la guvernare. Se întâlneşte la Paris cu Elena Lupescu de unde pleacă la Veneţia, fiind oaspetele lui Mussolini, care îl va instrui pe Carol în 
tainele socialismului. Din Italia va trimite la 12 septembrie 1925, regelui Ferdinand, o scrisoare prin care îl anunţă că va renunța definitiv la calitatea de moştenitor al tronului. 
Joc perfid şi periculos, pentru că, după cum am văzut, el va trata permanent cu Maniu să revină în țară când ţărăniştii vor veni la guvernare. Cum după un timp afacerea cu 
avioanele s-a stins, Carol a acceptat să vină, prin Anglia, la Bucureşti şi să aterizeze la Alba lulia, în ziua de 6 mai 1928. Pus pe fugă de guvernul englez, sturlubaticul prinţ 
n-a mai avut ce face decât să-l anunţe pe Maniu că nu mai are cu ce veni. 


In absenţa lui Carol, Maniu şi Mihalache hotărăsc, la 6 mai, să pornească un marş asupra Bucureştiului cu cei aproximativ 100.000 de oameni. În această adunare (la care 
participau şi comunişti şi socialişti) s-a cerut, din mulţime, repunerea la vot a unirii Transilvaniei cu România, dată fiind împlinirea a 10 ani de la Marea Unire. In mulţime au 


fost răspândite ziare cu titluri precise: Luaţi bine aminte, la Alba lulia s-a făcut unirea, tot la Alba lulia se poate desface. lon Mihalache a avut şi aici un discurs violent, 
îndemnând la revoltă: „Aceste steaguri nu se pot întoarce înapoi (sic!) înfrânte. Jurăm aici să punem viața noastră la dispoziţia patriei, a unei patrii însă care încetează a 
mai fi a ciocoilor”. 


Cu strigăte de luptă şi fluturări de steaguri tricolore şi roşii, manifestaţia s-a transformat în ceea ce fusese plănuit: o acţiune de forță împotriva ordinii de drept din ţară şi 
împotriva Regenţei pentru a-l aduce pe Carol. „Adunarea lor” de la Alba lulia a declarat guvernul liberal ca anticonstituţional, iar națiunea în stare de legitimă apărare şi 
îndreptăţită la folosirea oricăror mijloace pentru înlăturarea acelui regim. Ea nega guvernului orice drept de a se rosti în numele ţării şi pretindea Regenţei să demită 
cabinetul Vintilă Brătianu şi să instaleze unul P.N.Ţ. prezidat de luliu Maniu. 


Două coloane, constituite după principii militare, cu ordine date în plic sigilat şi cu drapele sfinţite, s-au îndreptat spre Vinţul de Jos şi spre Teiuş, unde au ocupat gările, 
cerând trenuri pentru a se deplasa la Bucureşti. 


Speriat că îşi va lega numele de marşul ilegal, luliu Maniu hotărăşte să intre în secret, în legătură cu reprezentanții guvernului şi să-şi ofere colaborarea forțelor de ordine de 
sub conducerea lui Tătărescu. Impreună cu acesta elaborează un plan de sabotare a acțiunii partidului său!'Tătărescu trimite mai multe garnituri spre Alba lulia care vor 
prelua manifestanți şi-i vor răspândi în diferite direcții. 


Aşa a sfârşit periculoasa şi ruşinoasa încercare a lui Maniu de a lua puterea şi de a-l aduce pe tronul ţării pe Carol Caraiman, la 6 mai 1928. În ceea ce îl priveşte pe prințul 
aventurier nu există o caracterizare mai lucidă decât aceea făcută de fratele său, prinţul Nicolae: „Cum au putut crede oamenii noştri politici că s-ar întoarce în tară fără 
amantă acest om, care a dezertat din armată în timpul războiului, s-a automutilat pentru a nu lupta pe front contra comuniştilor unguri, care, deşi avea comanda unui 
regiment, a fugit mişeleşte cu Lupeasca, metresa lui, fără să dea doi bani pe regalitate, soție, fiu şi părinţi?”. 


Şi noi ne întrebăm cum au putut crede într-un asemenea om ?!! 


PNŢ-ul s-a aliat cu toate formațiunile politice interbelice, inclusiv cu P.C.R., hrănindu-se cu iluzia puterii. A contribuit, prin manevrele lui Maniu, la aducerea lui Carol Il pe 
tron doar pentru a accede la guvernare. Odată cu instalarea prea-curvarului rege, țara a devenit o biată vacă de muls la ale cărei ugere aveau acces numai Camarila în 
frunte cu sinistra jidancă Elena Lupescu (Grunberg) - „Duduia”. Toate tragediile petrecute în regimul carlist, între 1930 şi 1940 îşi au rădăcinile în acţiunile iresponsabile ale 
lui luliu Maniu şi PNȚ-ului din '29 - '30. Este un fapt de netăgăduit, recunoscut de toţi marii istorici! 


Şi pentru ce s-au luptat vajnicii ţărănişti ? Păi, pentru accesul la putere şi resurse, indiferent de consecinţe ! Spun asta pentru că cele două guvernări țărăniste au fost 
marcate de măsuri catastrofale şi scandaluri de corupție majore. Au votat şi pus în aplicare o nouă lege administraivă ca tendinţe regionaliste, care să ducă la destramarea 
unităţii statale, cheltuind în acest scop 2,5 miliarde lei anual din buget. 


Au împuşcat în mod stupid şi criminal, la Lupeni, 30 de muncitori, spre marea satisfactie a comuniştilor, aliaţii guvernului Maniu. Au dat pe coloniştii aromâni din Cadrilater 
pe mâna Bulgarilor, spre a-i schingiui şi a le lua pământurile date în stăpânirea lor de guvernele trecute. Au lasat elementul românesc din Bucovina pradă uneltirilor 
agitatorulai ucrainean Krakalia. Au aprobat gestul ticălos al primăriei oraşului Haţeg de a schimba denumirea străzii lon |. C. Brătianu în aceea a fostului primar maghiar 
Musvângi, care, neputând suferi tovărăşia „porcilor de valahi”, se mutase în Budapesta. 


Şi-au permis să persecute pe funcţionarii „regățeni” şi să-i maltrateze, din ordinul ministrului de interne Vaida Voevod, până şi pe invalizii de război, care îşi cereau 
drepturile, călcate în picioare de guvern, care în acelaşi timp îmbuiba, graţie concursului interesat al lui Romulus Boilă, nepotul d-lui Maniu, cu pensii de sute de milioane 
anual pe funcţionarii unguri, care refuzaseră în repetate rânduri să depună jurământul de credinţă statului român. Au facilitat comisioane de zeci şi sute de milioane, 
încasate de diferiţi favoriţi ai guvernului cu prilejul înstrăinării regiilor statului (chibrite, telefoane, etc.). 


La începutul guvernărilor PNT, România avea un buget de peste 50 de miliarde de lei ! Mare parte din el a intrat în buzunarele prietenilor, apropiaților şi rudelor „stângiştilor” 
ţărănişti. Până la urmă, acesta a fost şi scopul zbaterilor PNŢ-iste, umplerea buzunarelor ! Au intrat săraci lipiţi şi cu datorii imense la guvernare şi au ieşit, după cinci ani 
putrezi de bogați. 


Nota redacției - Nu vi se pare că „Istoria se răzbună, repetându-se”? (N.Iorga). 


[1] Nicolae lorga, „uliu Maniu - Istoria unei legende”, Vălenii de Munte, Tipografia Datina Românească, 1934, pag. 15-18. 

